biswa921/hiwiki-latest-pages-articles-raw huggingface dataset:
आकाश

right|thumb|300px|ऊँचाई से वायुयान द्वारा आकाश का दृष्य
किसी भी खगोलीय पिण्ड (जैसे धरती) के वाह्य अन्तरिक्ष का वह भाग जो उस पिण्ड के सतह से दिखाई देता है, वही आकाश (sky) है। अनेक कारणों से इसे परिभाषित करना कठिन है। दिन के प्रकाश में पृथ्वी का आकाश गहरे-नीले रंग के सतह जैसा प्रतीत होता है जो हवा के कणों द्वारा प्रकाश के प्रकीर्णन के परिणामस्वरूप घटित होता है। जबकि रात्रि में हमे धरती का आकाश तारों से भरा हुआ काले रंग का सतह जैसा जान पड़ता है।

 रंग 
thumb|पीला आकाश में उड़ता हुआ परिंदा
आसमान का रंग उसका अपना नहीं होता है। सूर्य से आने वाला  प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।

 अन्य नाम 
आकाश के अन्य नाम है:

 नभ
 आसमान
 अम्बर
 व्योम
 निलाम्बर
 गगन

 भारतीय धर्म-दर्शन में आकाश 
प्राचीन भारतीय धर्म ग्रंथों के अनुसार सृष्टि का निर्माण पांच तत्वों से हुआ माना जाता है जिनमें कि एक आकाश है (बाकी चार हैं-पृथ्वी, वायु, जल, अग्नि)। यदि तुलना की जाए तो भारतीय धर्म-दर्शन में वर्णित आकाश की अवधारणा वर्तमान वैज्ञानिक ज्ञान और शब्दावली के एक अयाम "स्थान" (स्पेस) के निकट प्रतीत होता है। इसका एक उदाहरण अष्टावक्र गीता का निम्न श्लोक हैं- 

एकं सर्वगतं व्योम बहिरन्तर्यथा घटे | नित्यं निरन्तरं ब्रह्म सर्वभूतगणे तथा ||१- २०fi

||अष्टावक्र गीता, भाग १, श्लोक-२०
जिस प्रकार एक ही सर्वव्यापक आकाश घड़े के अंदर व बाहर है, उसी प्रकार सदा स्थिर (सदा विद्यमान) व सदा गतिमान (सदा रहने वाला) ब्रह्म सभी भूतों (all existence) में है। 

तज्ज्ञस्य पुण्यपापाभ्यां स्पर्शो ह्यन्तर्न जायते | न ह्याकाशस्य धूमेन दृश्यमानापि संगतिः ||४- ३||अष्टावक्र गीता, भाग ४, श्लोक-३
उसे (ब्रह्म को) जानने वाला अपने अंतः में पाप व पुण्य को स्पर्श नहीं करता, यह ऐसा ही है जैसे ऊपर से कितना ही प्रतीत हो किंतु वास्तव में धुआं कभी आकाश को स्पर्श नहीं करता।fohpjhji

 सन्दर्भ 

श्रेणी:अंतरिक्ष
श्रेणी:वायुमण्डल
श्रेणी:मौसम
श्रेणी:मौसम विज्ञान
कण्व

कण्व वैदिक काल के विख्यात ऋषि थे। इन्हीं के आश्रम में हस्तिनापुर के राजा दुष्यंत की पत्नी शकुंतला एवं उनके पुत्र भरत का लालन पालन हुआ था। जिनके नाम से हमारे देश का नाम भारत वर्ष रखा गया सोनभद्र में जिला मुख्यालय से आठ किलो मीटर की दूरी पर कैमूर शृंखला के शीर्ष स्थल पर स्थित कण्व ऋषि की तपस्थली है जो कंडाकोट नाम से जानी जाती है|

श्रेणी:ऋषि मुनि
श्रेणी:महाभारत के पात्र
श्रेणी:महाभारत के पात्र
हरतालिका व्रत

thumb|हरतालिका तीज
हरतालिका व्रत  को हरतालिका तीज या तीजा भी कहते हैं। यह व्रत भाद्रपद  मास के शुक्ल पक्ष की तृतीया को हस्त नक्षत्र के दिन [./Https://hindikahani2023.com/%3Fp=766&preview=true आता] है। इस दिन कुमारी और सौभाग्यवती स्त्रियाँ गौरी-शङ्कर की पूजा करती हैं। विशेषकर उत्तर प्रदेश के पूर्वांचल और बिहार में मनाया जाने वाला यह त्योहार करवाचौथ से भी कठिन माना जाता है क्योंकि जहां करवाचौथ में चन्द्र देखने के उपरांत व्रत सम्पन्न कर दिया जाता है, वहीं इस व्रत में पूरे दिन निर्जल व्रत किया जाता है और अगले दिन पूजन के पश्चात ही व्रत सम्पन्न जाता है। इस व्रत से जुड़ी एक मान्यता यह है कि इस व्रत को करने वाली स्त्रियां पार्वती जी के समान ही सुखपूर्वक पतिरमण करके शिवलोक को जाती हैं।

सौभाग्यवती स्त्रियां अपने सुहाग को अखण्ड बनाए रखने और अविवाहित युवतियां मन अनुसार वर पाने के लिए हरितालिका तीज का व्रत करती हैं। सर्वप्रथम इस व्रत को माता पार्वती ने भगवान शिव शङ्कर के लिए रखा था। इस दिन विशेष रूप से गौरी−शंकर का ही पूजन किया जाता है। इस दिन व्रत करने वाली स्त्रियां सूर्योदय से पूर्व ही उठ जाती हैं और नहा धोकर पूरा श्रृंगार करती हैं। पूजन के लिए केले के पत्तों से मंडप बनाकर गौरी−शङ्कर की प्रतिमा स्थापित की जाती है। इसके साथ पार्वती जी को सुहमें भजन, कीर्तन करते हुए जागरण कर तीन बार आरती की जाती है और शिव पार्वती विवाह की कथा सुनी जाती है।

व्रत की अनिवार्यता 
इस व्रत की पात्र कुमारी कन्याएँ व सुहागिन महिलाएँ दोनों ही हैं परन्तु एक बार व्रत रखने  उपरांत जीवन पर्यन्त इस व्रत को रखना पड़ता है। यदि व्रती महिला गंभीर रोगी स्थिति में हो तो उसके स्थान पर दूसरी महिला व उसका पति भी इस व्रत को रख सकने का विधान है। अधिकतर यह व्रत पूर्वी उत्तरप्रदेश और बिहार के लोग मनातें हैं । महाराष्ट्र में भी इस व्रत का पालन किया जाता है क्योंकि अगले दिन ही गणेश चतुर्थी के दिन गणेश स्थापना की जाती है ।

 व्रत का समापन 
इस व्रत के व्रती को शयन का निषेध है, इसके लिए उसे रात्रि में भजन कीर्तन के साथ रात्रि जागरण करना पड़ता है। प्रातः काल स्नान करने के पश्चात् श्रद्धा एवम भक्ति पूर्वक किसी सुपात्र सुहागिन महिला को श्रृंगार सामग्री ,वस्त्र ,खाद्य सामग्री ,फल ,मिष्ठान्न एवम यथा शक्ति आभूषण का दान करना चाहिए। यह व्रत बहुत ही महत्वपूर्ण माना जाता है । प्रत्येक सौभाग्यवती स्त्री इस व्रत को रखने में अपना परम सौभाग्य समझती है ।

सन्दर्भ

बाहरी कड़ियाँ
पूर्वांचल और बिहार में हरितालिका तीज की बड़ी मान्यता है (प्रभासाक्षी)
हरतालिका तीज 2019 कब है ? व्रत-नियम ( एस्ट्रोसेज)

श्रेणी:हिन्दू त्यौहार
बाजार

300px|thumbnail|भारत की एक दुकान में मौजूद वस्तुओं का चित्र
300px|thumbnail|Wet market in Singapore
बाज़ार ऐसी जगह को कहते हैं जहाँ पर किसी भी चीज़ का व्यापार होता है। आम बाज़ार और ख़ास चीज़ों के बाज़ार दोनों तरह के बाज़ार अस्तित्व में हैं। बाज़ार में कई बेचने वाले एक जगह पर होतें हैं ताकि जो उन चीज़ों को खरीदना चाहें वे उन्हें आसानी से ढूँढ सकें। 
बाजार जहां पर वस्तुओं और सेवाओं का क्रय व विक्रय होता है उसे बाजार कहते हैं .

सामान्यतः बाजार का अर्थ उस स्थान से लगाया जाता है, जहाँ भौतिक रूप से उपस्थित क्रेताओं द्वारा वस्तुओं को खरीदा तथा बेचा जाता है| उदाहरण के लिए: सर्राफा बाजार में सोने-चाँदी का क्रय-विक्रय(खरीदना- बेचना) होता है,अनाज मण्डी में खाद्धान्नों का क्रय-विक्रय होता है तथा वस्त्र बाजार में वस्त्रों का  होता है| अर्थशास्त्र के अंतर्गत बाजार शब्द से अभिप्राय उस समस्त छेत्र से है, जहाँ किसी वस्तु के क्रेता-विक्रेता आपस में स्वतन्त्रतापूर्वक प्रतिस्पर्द्धा करते है

श्रेणी:बाजार
श्रेणी:रोज़गार
*

★बाजार का दुरुपयोग ★ 

‌‌   बाज़ार आज हमारे जीवन का एक बहुत ही बड़ा महत्वपूर्ण हिस्सा बन चुका है। शहरों से लेकर गांव तक आज लोगों की हर जरूरत का सामान बाजारों में मिल जाता है परंतु समय के साथ बाजारों का दुरुपयोग भी बढ़ है। आजकल बाजारों में हमारी जरूरतों की बजाय ऐसी वस्तुएं ज्यादा दिखाई देती है। जिन की हमें कोई आवश्यकता नहीं  है। लोग अपनी जरूरतों की वस्तुएं लेने की बजाय वह वस्तुएं लेते हैं जो उन्हें नहीं लेनी चाहिए जो उनके जीवन में कोई भी महत्व नहीं रखती है। परंतु वह ऐसी चीजें खरीदते हैं।क्योंकि बाजार का बदलता स्वरूप लोगों को ठगने के मायने से बन रहा है। बाजार की चमकती- दमकती दुकानें लोगों को आकर्षित करती हैं और उन्हें जो उनके महत्व की चीजें नहीं है उन्हें भी खरीदने पर मजबूर करती हैं।  
 उनके खाली मन का इस्तेमाल कर वह उन्हें ठागति है। कुछ लोग ऐसे भी होते हैं जो अपनी परचेसिंग पावर को दिखाने के लिए बाजार का दुरुपयोग करते हैं। ऐसी चीजों को बढ़ावा देते हैं जो मनुष्य के जीवन में कोई महत्व नहीं रखती है।

   हमें बाजार का महत्व समझना चाहिए बाजार वह स्थान है। जहां हमें हमारी जरूरतों का सामान मिलता है। हमें उसका इस्तेमाल करना चाहिए ना कि दुरुपयोग यदि हम बाजार जाते हैं। तो हमें वह वस्तुएं ही लेनी चाहिए जो हम लेने के लिए गए हैं। न की ऐसी वस्तुएं लेनी चाहिए जिसकी हमें उस समय उस की कोई आवश्यकता नहीं है और बाजार की सकारात्मकता को बनाए रखना चाहिए।
संगम साहित्य

यह तमिल भाषा के संगम साहित्य संबंधी लेख है। संगम के अन्य अर्थों के लिये यहां जाएं - संगम (बहुविकल्पी)
अंगूठाकार|संगम
 संगम साहित्य  तमिल भाषा में पांचवीं सदी ईसा पूर्व से दूसरी सदी के मध्य लिखा गया साहित्य है। इसकी रचना और संग्रहण पांड्य शासकों द्वारा मदुरै में आयोजित तीन संगम के दौरान हुई। संपूर्ण संगम साहित्य में ४७३ कवियों की २३८१ रचनाएं हैं। इन कवियों में से १०२ अनाम कवि हैं। यह साहित्य प्राचीन तमिल समाज की सांस्कृतिक, साहित्यिक, धार्मिक, राजनीतिक और ऐतिहासिक अध्ययन के लिए बेहद उपयोगी हैं। इसने बाद के साहित्यिक रूढ़ियों को बहुत प्रभावित किया है। दक्षिण भारत के प्राचीन इतिहास के लिये संगम साहित्य की उपयोगिता अनन्य है। इस साहित्य में उस समय के तीन राजवंशों का उल्लेख मिलता है : चोल , चेर और पाण्ड्य।

परिचय
तमिल ईसा काल के आरंभ से ही लिखित भाषा के रूप में आ गयी थी। अतः इसमें कोई आश्चर्य नहीं है कि अधिकांश संगम साहित्य की रचना ईसा काल की आरंभिक चार शताब्दियों में हुई, यद्यपि उसका अंतिम रूप से संकलन 600 ईसवी तक हुआ। राजाओं एवं सामान्तों के आश्रयाधीन सभाओं में एकत्र हुए कवियों ने तीन से चार शताब्दियों की अवधि में संगम साहित्य की रचना की। कवि, चारण, लेखक और रचनाकार दक्षिणी भारत के विभिन्न भागों से मदुरै आए। इनकी सभाओं को 'संगम' और इन सभाओं में रचित साहित्य को 'संगम साहित्य' कहा गया। इसमें तिरूवल्लूवर जैसे तमिल संतों की कृतियाँ ‘कुराल’ उल्लेखनीय हैं जिनका बाद में अनेक भाषाओं में अनुवाद किया गया। संगम साहित्य अनेक वीरों और वीरांगनाओं की प्रशंसा में रचित अनेक छोटी-बड़ी कविताओं का संग्रह है। ये कविताएँ धर्मसम्बन्धी नहीं है तथा ये उच्चकोटि की रचनाएँ हैं। ऐसी तीन संगम सभाएँ आयोजित हुईं। प्रथम संगम में संकलित कविताएं गुम हो गईं। दूसरे भाग की 2000 कविताएँ संकलित की गई हैं।

संगम साहित्य में 30,000 पंक्तियों की कविताएं शामिल हैं। इन्हें आठ संग्रहों में संकलित किया गया, जिन्हें 'एट्टूतोकोई' कहा गया। इनके दो मुख्य समूह हैं- पाटिनेनकिल कनाकू (18 निचले संग्रह) और पट्टूपट्टू (10 गीत)। पहले समूह को सामान्यतः दूसरे से अधिक पुराना और अपेक्षाकृत अधिक ऐतिहासिक माना जाता है। तिरुवल्लुवर की कृति 'कुराल' को तीन भागों में बांटा गया है। पहला भाग महाकाव्य, दूसरा भाग राजनीति और शासन तथा तीसरा भाग प्रेम विषयक है।

संगम साहित्य के अलावा एक रचना ‘तोलक्कापियम’ भी है। इस रचना का विषय व्याकरण और काव्य है। इसके अतिरिक्त ‘शिलाप्पदीकारम’ तथा ‘मणिमेकलई’ नामक दो महाकाव्य हैं, जिनकी रचना लगभग छठी ईसवी में की गई। पहला महाकाव्य तमिल साहित्य का सर्वोत्तम रत्न माना जाता है। प्रेमगाथा को लेकर इसकी रचना की गई है। दूसरा महाकाव्य मदुरै के अनाज व्यापारी ने लिखा था। इस प्रकार दोनों महाकाव्यों में दूसरी सदी से छठी सदी तक तमिल समाज के सामाजिक, आर्थिक जीवन का चित्राण प्राप्त होता है।दण्डी ने अवन्ति सुन्दरी कथासागर की रचना की थी।महेन्द्र वर्मन प्रथम ने मतविलासप्रहसन की रचना की थी। रन्न ने "गदा युद्ध" की रचना की थी। सोमेश्वर तृतीय ने "मानसोल्लास" की रचना की थी। 

इन्हें भी देखें
जीवक चिन्तामणि
शिलप्पादिकारम
संगम काल

बाहरी कड़ियाँ
संगम साहित्य

श्रेणी:तमिल साहित्य 
श्रेणी:तमिलनाडु
द सिख्स

द सिख्स एक किताब है। इस पुस्तक में 1845-46 में सिखों और अंग्रेजों के बीच हुए युद्धों की जानकारी दी गई है। इसे डब्ल्यू. एल. मैक्ग्रेगर ने वर्ष 1846 में लिखा था। यह पुस्तक महाराजा रणजीत सिंह की मृत्यु तथा उसके बाद शेर सिंह के राज्य और उनकी मृत्यु के बारे बात करते हुए शुरू होती है और इसमें वजीर राजा ध्यान सिंह का भी उल्लेख किया गया है। यह पुस्तक महाराजा दलीप सिंह द्वारा लाहौर के सिंहासन पर राज्यारोहण के बारे में भी प्रकाश डालती है।

समान पुस्तक
 ए हिस्ट्री ऑफ द सिख्स
 द सिख्स ऑफ न्यूयॉर्क
 फ़र्स्ट राज ऑफ़ द सिख्स
सन्दर्भ
श्रेणी:पुस्तकें
भारत के पर्वत

भारत में कई अलग-अलग पर्वत श्रृंखलाएं हैं। हिमालय से लेकर नीलगिरि तक उन पर्वतों के आकार, ऊंचाई तथा आयु में भी विविधता है।

 हिमालय
 अरावली
 विंध्याचल
 नीलगिरि

श्रेणी:भारत का भूगोल
श्रेणी:पर्वत
चिलुआताल पर्वत नटवा में है।
अरावली

अरावली भारत के पश्चिमी भाग राजस्थान में स्थित एक पर्वतमाला है। जिसे राजस्थान में आडावाला पर्वत के नाम से भी जाना जाता है,भारत की भौगोलिक संरचना में अरावली प्राचीनतम पर्वत श्रेणी है, जो गोडवाना लेंड का अस्तित्व है। यह संसार की सबसे प्राचीन पर्वत श्रृंखला है जो राजस्थान को उत्तर से दक्षिण दो भागों में बांटती है। इसकी उत्पत्ति प्रिकेंबियन युग (45000 लाख वर्ष ) में हुई।। अरावली का सर्वोच्च पर्वत शिखर सिरोही जिले में गुरुशिखर (1722 /1727 मी.) है, जो माउंट आबू(सिरोही)  में है।जो राजस्थान की सबसे ऊंची चोटी हैं। अरावली पर्वतमाला के आस - पास सदियों से भील जनजाति निवास करती रही है। 

अरावली पर्वत श्रंखला की अनुमानित आयु 570 मिलियन वर्ष है यह एक अवशिष्ट पर्वत का उदाहरण है जिसकी कुल लम्बाई पालनपुर, गुजरात से रायसीना पहाड़ी, दिल्ली तक लगभग 692 किलीमीटर है, अरावली पर्वत श्रंखला का लगभग 79.49% विस्तार राजस्थान में है, दिल्ली में स्थित राष्ट्रपति भवन रायसीना की  पहाड़ी पर बना हुआ है जो अरावली पर्वत श्रंखला का ही भाग है, अरावली की औसत ऊंचाई 930मीटर(एनसीआरटी के अनुसार 1000 मीटर) है,तथा अरावली के दक्षिण की ऊंचाई व चौड़ाई सर्वाधिक है, अरावली या अर्वली उत्तर भारतीय पर्वतमाला है। राजस्थान राज्य के पूर्वोत्तर क्षेत्र से गुज़रती 550 किलोमीटर लम्बी (कुल अरावली का 79.48%) इस पर्वतमाला की कुछ चट्टानी पहाड़ियाँ दिल्ली के दक्षिण हिस्से तक चली गई हैं। शिखरों एवं कटकों की श्रृखलाएँ, जिनका फैलाव 10 से 100 किलोमीटर है, सामान्यत: 300 से 900 मीटर ऊँची हैं। यह पर्वतमाला, दो भागों में विभाजित है- सांभर-सिरोही पर्वतमाला- जिसमें माउण्ट आबू के गुरु शिखर (अरावली पर्वतमाला का शिखर, ऊँचाई (1,722 मीटर) में और (5649.606 फ़ीट) सहित अधिकतर ऊँचे पर्वत हैं। सांभर-खेतरी पर्वतमाला- जिसमें तीन विच्छिन्न कटकीय क्षेत्र आते हैं। अरावली पर्वतमाला प्राकृतिक संसाधनों (एवं खनिज़) से परिपूर्ण है और पश्चिमी मरुस्थल के विस्तार को रोकने का कार्य करती है। अरावली पर्वत का पश्चिमी भाग मारवाड़ एवं पूर्वी भाग मेवाड़ कहलाता है। यहां अनेक प्रमुख नदियों- बनास, लूनी, साखी एवं साबरमती का उदगम स्थल है। इस पर्वतमाला में केवल दक्षिणी क्षेत्र में सघन वन हैं, अन्यथा अधिकांश क्षेत्रों में यह विरल, रेतीली एवं पथरीली हैं। अरावली प्राचीनतम पर्वत श्रेणी है। 

सन्दर्भ
नीलगिरि पर्वत

नीलगिरि (, Badaga: நீலகி:ரி या 'नीले पहाड़') भारत के दक्षिणी भाग में स्थित एक पर्वतमाला है। यह पर्वतमाला पश्चिमी घाट श्रृंखला का हिस्सा हैं। इस क्षेत्र में बहुत से पर्वतीय स्थल हैं जो इसे उपयुक्त पर्यटन केंद्र बनाते हैं। नीलगिरि पर्वत श्रृंखला का कुछ हिस्सा तमिलनाडु, कर्नाटक और केरल में भी। यहां की सबसे ऊंची चोटी डोड्डाबेट्टा है जिसकी कुल ऊंचाई 2637 मीटर है।

 इतिहास 
नीलगिरि का इतिहास 11वीं और 12वीं शताब्दी से शुरु होता है। इसका सर्वप्रथम उल्लेख शिलप्‍पदिकारम में मिलता है। नीलगिरि उन सभी शासक वंशों का हिस्सा रहा जिन्होंने दक्षिण भारत पर शासन किया।
 
 सन्दर्भ 

*
श्रेणी:भारत की पर्वतमालाएँ
श्रेणी:पश्चिमी घाट
श्रेणी:तमिल नाडु की स्थलाकृतियाँ
विंध्याचल

अनुप्रेषितविन्ध्याचल पर्वत शृंखला

 विवरण 
विन्ध्याचल धार्मिक दृष्टिकोण से प्रसिद्ध शहर है। यहाँ माँ विन्ध्यवासिनी देवी का मंदिर है। मार्कण्डेय पुराण के अनुसार, माँ विन्ध्यवासिनी ने महिषासुर का वध करने के लिए अवतार लिया था। यह नगर गंगा के किनारे स्थित है। मान्यताओं के अनुसार कहा जाता है कि जो मनुष्य इस स्थान पर तप करता है, उसे अवश्य सिद्दि प्राप्त होती है। भारतीय मानक समय (IST) की रेखा विन्ध्याचल के रेलवे स्टेशन से होकर जाती है।

माँ विंध्यवासिनी मंदिर
280px|thumb|माता विन्ध्यवासिनी मंदिर का प्रवेशद्वार
विंध्याचल वाराणसी से 70 किमी की दूरी पर और प्रयागराज से 85 किमी दूर स्थित है, एक प्रसिद्ध धार्मिक शहर है जो देवी विंध्यवासिनी को समर्पित है। माना जाता है कि देवी विंध्यवासिनी बृद्धावस्था की तात्कालिक सर्वश्रेष्ठ शक्ति हैं।  विंध्यवासिनी देवी मंदिर मिर्जापुर से 8 किमी की दूरी पर पवित्र गंगा नदी के तट पर स्थित है। यह विंध्यवासिनी देवी के सबसे प्रतिष्ठित सिद्धपीठों में से एक है। मंदिर में रोजाना बड़ी संख्या में लोग आते हैं। चैत्र (अप्रैल) और अश्विन (अक्टूबर) महीनों में नवरात्रों के दौरान बड़ी मंडलियां आयोजित की जाती हैं। कई प्रतियोगिताएँ ज्येष्ठ (जून) के महीने में आयोजित की जाती हैं। मंदिर काली खोह से सिर्फ 2 किमी दूर स्थित है।विंध्यवासिनी मंदिर

त्रिकोना परिक्रमा
यहाँ सबसे प्रसिद्ध विंध्यवासिनी देवी मंदिर, अष्टभुजा देवी मंदिर और कालीखोह मंदिर हैं। यहाँ आकर इन तीनों मंदिर के दर्शन से एक त्रिकोण परिक्रमा पूरी होती है:
 माँ दुर्गा को समर्पित माँ विंध्यवासिनी देवी मंदिर।विंध्यवासिनी मंदिर
 काली खोह मंदिर, देवी महाकाली (विंध्यवासिनी मंदिर से 6 किमी) को समर्पित प्राचीन गुफा के रूप में स्थित है। यहां देवता हिंदू देवी दुर्गा के अवतार का प्रतिनिधित्व करते हैं।
 अष्टभुजा मंदिर, देवी महा सरस्वती को समर्पित (एक पहाड़ी पर, विंध्यवासिनी मंदिर से 8 किमी दूर) है। ऐसा माना जाता है कि अष्टभुजा कृष्ण की बहन थीं, जो राक्षस कंस की पकड़ से खुद को छुड़ाने के बाद यहां आई थीं।

यहाँ दुर्गासप्तशती (मार्कंडेय पुराण) के 11 वें अध्याय में वर्णित कंकाल देवी मंदिर, कंकाल के रूप में मां काली को समर्पित है।

जनसंख्या
2011 की जनगणना के अंतिम आंकड़ों के अनुसार, मिर्जापुर-सह-विंध्याचल शहरी समूह की आबादी 245,817 थी, जिनमें से पुरुषों की संख्या 131,534 और महिलाओं की संख्या 114,283 थी। 0-6 वर्ष की आयु सीमा में जनसंख्या 29,619 थी। 7 वर्ष और उससे अधिक की जनसंख्या की प्रभावी साक्षरता दर 77.85 प्रतिशत थी।

2001 की भारत की जनगणना के अनुसार जब विंध्याचल और मिर्जापुर को एक साथ एक जनगणना इकाई माना जाता था। इसकी आबादी 205,264 थी, जिनमें पुरुष 109,872 और महिलाएं 95,392 थीं। 0 से 6 वर्ष की बालक-बालिकाओं की आबादी 28,666 थी। साक्षरता दर 62.9% और प्रभावी साक्षरता दर 72.1% थी।

 इन्हें भी देखें 
 मिर्ज़ापुर
 मिर्ज़ापुर ज़िला
विन्ध्याचल पर्वत शृंखला

 सन्दर्भ 

श्रेणी:मिर्ज़ापुर ज़िला
श्रेणी:उत्तर प्रदेश के नगर
श्रेणी:मिर्ज़ापुर ज़िले के नगर
श्रेणी:हिन्दुओं के पवित्र स्थल
ऐन्डीज़ पर्वत शृंखला

thumb|right|250px|अकोंकागुआ का आकाशीय चित्र
thumb|right|250px|
ऐण्डीज (स्पेनी व अंग्रेज़ी: Andes) दुनिया की सबसे लम्बी पर्वत शृंखला है जो दक्षिण अमेरिका के पश्चिमी तट पर स्थित है। कुल मिलाकर यह पर्वतमाला ७,००० किमी तक चलती है और लगभग २०० किमी की औसत चौड़ाई रखती है।Amazonia, Landscape and Species Evolution: A Look into the Past , Carina Hoorn, Frank Wesselingh, pg 1-400, John Wiley & Sons, 2011, ISBN 9781444360257, ... The Andes mountain range extends for more than 7000 km along the western coast of South America ... इस पर्वतमाला की औसत ऊँचाई ४,००० मीटर (१३,००० फ़ुट) है। ऐन्डीज़ दक्षिण अमेरिका के सात देशों - कोलम्बिया,अर्जेन्टीना, चिली, बोलिविया, पेरू, ईक्वाडोर और वेनेज़ुएला - से गुज़रती है, लेकिन चिली में इसका विस्तार सबसे अधिक है। यह पर्वत शृंखला नवीन मोडदार होने के साथ इसका संबंध अभिसारी प्लेट सीमांत होने के कारण यह भूकंप व ज्वालामुखी से प्रभावित है। 

ऐन्डीज़ पर्वतों में कई उपश्रंखलाएँ शामिल हैं, जिनके बीच में निचले इलाक़े स्थित हैं। इस क्षेत्र में कई ऊँचे पठार भी मौजूद हैं और यहाँ के कई मुख्य शहर - जैसे कि कीतो, बोगोता, आरेकीपा, मेदेयीन, ला पास, सूक्रे और मेरिदा - इन्हीं पठारों पर स्थित हैं। आल्टिप्लानो का पठार नामक पठार तिब्बत के पठार के बाद विश्व का दूसरा सबसे ऊँचा पठार है। टिटिकाका झील जैसी कई पर्वतीय झीलें भी ऐन्डीज़ श्रंखला में स्थित हैं। इतिहास में ऐन्डीज़ में इंका जैसी कई मूल अमेरिकी संस्कृतियाँ भी पनपी थीं। चिली और अर्जेन्टीना की अंतरराष्ट्रीय सरहद पर खड़ा (जिसका शिखर अर्जेन्टीना की तरफ़ है) ६,९६०.८ मीटर (२२,८३७ फ़ुट) ऊँचा अकोंकागुआ पर्वत (Aconcagua) इस श्रंखला का सबसे बुलन्द पहाड़ है और यह एशिया से बाहर विश्व का सबसे ऊँचा पर्वत है।Plant Geography of Chile , Andrés Moreira-Muñoz, pp. 4, Springer, 2011, ISBN 9789048187485, ... The eastern margin of mainland Chile is the Andes cordillera, which reaches to a maximum of 6,962 m asl in the Monte Aconcagua at 32◦39S. As its summit is located on the Argentinean side, the highest peak of the Chilean Andes is the Ojos del Salado volcano at 27◦06S, reaching 6,893 m asl ...The World's Most Amazing Mountains , Michael Hurley, pp. 10, Capstone Classroom, 2009, ISBN 9781410937124, ... The tallest mountain that can be found outside of Asia is Mount Aconcagua in South America. Mount Aconcagua is part of the Andes mountain range. The Andes is the longest mountain range in the world ...

 इन्हें भी देखें
टिटिकाका झील

 सन्दर्भ 

श्रेणी:ऐन्डीज़
श्रेणी:अर्जेण्टीना की पर्वतमालाएँ
श्रेणी:चिली की पर्वतमालाएँ
श्रेणी:पेरू की पर्वतमालाएँ
श्रेणी:दक्षिण अमेरिका के पर्वत
श्रेणी:दक्षिण अमेरिका की पर्वतमालाएँ
श्रेणी:दक्षिण अमेरिका के क्षेत्र
रॉकी पर्वत शृंखला

thumb|राॅकी पर्वत
रॉकी पर्वत या रॉक़िज उत्तरी अमरीका के पश्चिमी भाग से सामान्यत: उत्तर-दक्षिण दिशा, में अलस्का से उत्तरी न्यूमेक्सिको तक, फैली हुई पर्वतमाला का नाम है। पर्वतों की ऊँचाई 1,000 फुट से 14,431 फुट तक है और पर्वतमाला का स्थलीय प्रसार 4,000 मील से कुछ अधिक है, यद्यपि यह विस्तार बीच बीच में खंडित होता गया है। पर्वतरचना की सभी भौमिक प्रक्रियाओं के संघात से यह श्रेणी बनी है। पर्वतखंडों का निर्माण वलन (Êfolding), भ्रंशन (faulting) प्रायसमभूमिकरण (Peneplanation) और उत्क्षेप (uplift), प्रक्रियाओं से हुआ है। बर्फ और नदियों ने रॉकिज को नत (tilted), अंतर्भेदित (intruded), परिवर्तित और अपरदित (eroded) किया है। विभिन्न काल में रॉकिज का ऋतु अपक्षय (weathering) हुआ है और श्रेणी के कई भागों में ज्वालामुखी क्रिया हुई है।

इन संबद्ध पर्वतमालाओं को अलास्कन रॉकिज़, कैनाडियन राँकिज़ और संयुक्त राज्य अमरीका, में उत्तरी, मध्य और दक्षिणी रॉकी पर्वत नाम से विभक्त किया गया है। अलास्कन राँकिज़ वर्ष में अधिकांश समय घने बर्फ से ढँके रहते हैं। तीव्र ढाल, बर्फानी चोटियाँ और अत्यधिक हिमनदियाँ आदि आल्पीय (Alpine) विशेषताओं के कारण कैनाडियन राँकिज़ का दृश्य अत्यंत अभिराम है।

उत्तरी रॉकिज़ कैनाडा की सीमा पर स्थित हैं। यहाँ कई पर्वत श्रेणियाँ हैं, जिन्हें तीन उत्तर-दक्षिण-गामी खाइयाँ विभक्त करती हैं। मध्य रॉकिज़ येलो स्टोन नदी के दक्षिण में आरंभ होता है और मॉन्टैना (Montana) होते हुए वाइओमिंग (Wyoming) पार उत्तरी कॉलोरैडो (Colorado) और यूटा (Utah) तट तक जाता है। दक्षिणी रॉकिज़ का विस्तार उत्तरी कॉलोरैडो से न्यू मेक्सिको तक है। यहाँ पर रॉकिज़ की सबसे ऊँची बर्फानी चोटियाँ हैं और रॉकिज़ का सबसे विकसित रूप भी यहीं मिलता है। 46 पर्वत ऐसे हैं जिनकी ऊँचाई 14,000 फुट से ज्यादा है और 300 या अधिक पर्वतों की ऊँचाई 13,000 फुट से अधिक है।

रॉकिज़ ने अमरीका की जलवायु को बहुत प्रभावित किया है, क्योंकि ये पछुआ हवाओं को रोकते हैं। अनेक बड़ी नदियों जैसे, मिजूरी, आरकैनसो (Arkansas), प्लैट (Platte), रीओ ग्रैंड, कोलंबिया, कॉलोरैडो को पानी रॉकिज़ से मिलता है। रॉकी पर्वत बहुत समय तक स्थलीय यातायात में बाधक थे और इन्होंने उत्तरी अमरीका को असंबद्ध खंडों में विभक्त कर रखा था। रॉकिज़ सोना, चाँदी, ताँबा और अन्य धातुओं के आगार हैं तथा इनकी वनभूमि में पशुधन भी अतुल है। इनमें अनेक झीलें हैं, जो जल और विद्युत्‌ शक्ति के बड़े बड़े स्रोत हैं। 

श्रेणी:उत्तर अमेरिका के पर्वत
श्रेणी:उत्तर अमेरिका की पर्वतमालाएँ
श्रेणी:संयुक्त राज्य अमेरिका की पर्वतमालाएँ
श्रेणी:कनाडा की पर्वतमालाएँ
श्रेणी:उत्तर अमेरिका के क्षेत्र
यूराल पर्वत

right|thumb|300px|यूराल पर्वतशृंखला
right|thumb|300px|कोल्तसेदान गाँव (कामेन्स्क-यूराल्स्की के पूरब में ; १९१२ में)

यूराल (The Ural Mountains ; रूसी Ура́льские го́ры, = Uralskiye gory; IPA: [ʊˈralʲskʲɪjə ˈgorɨ]; Bashkir: Урал тауҙары), पश्चिमी रूस की एक पर्वत श्रृंखला है जो उत्तर से दक्षिण की ओर तक विस्तृत है। यह भौगोलिक रूप से एशिया और यूरोप को अलग करती है। इससे कई नदियाँ निकलती है। प्रमुख नदी कामा कैस्पियन सागर में अपना जल विसर्जित करती है।

यह पर्वत शृंखला उत्तर में आर्कटिक महासागर से दक्षिण में कैस्पियन सागर तक फैली हुई है, और यूरोप को एशिया महाद्वीप से अलग करती है। इस पर्वत शृंखला का उत्थान कई युगों में हुआ है। शृंखलाओं का विस्तार उत्तर से पश्चिम तथा उत्तर से पूर्व की ओर है और सर्वाधिक ऊँचाई दक्षिणी भाग में पाई जाती है। इस पर्वत की संयुक्त बनावट इसकी भौमिकी दशाओं से स्पष्ट परिलक्षित होती है। 

यूराल पर्वत शृंखला को तीन भागों में बाँटा जाता है:

उत्तरी यूराल पर्वतश्रेणी
यह कारा की खाड़ी से प्रारंभ होकर दक्षिण-पश्चिम में ६४ अंश उत्तरी अक्षांश तक फैली है। इसमें कई स्पष्ट श्रंखलाएँ पाई जाती हैं। यह पर्वतक्षेत्र दक्षिण-पूर्व की ओर चट्टानी, ऊबड़-खाबड़ तथा अधिक ढलुवाँ है तथा यूरोपीय रूस के दलदलों की ओर कम ढालू है। इसकी सर्वोच्च चोटियाँ खर्द यवेस ३,७१५ फुट तथा पाईयेर ४,७६४ फुट ऊँची हैं। मुख्य शृंखला के पश्चिमी भाग में परतदार चट्टानें पाई जाती हैं। दक्षिणी भाग में यूराल की सर्वोच्च चोटियाँ सबलिया ५,४०२, फुट तथा मुराई चख्ल, ५,५४५ फुट हैं। पर्वतीय ढालों पर घने जंगल पाए जाते हैं। दक्षिणी भाग में २४०० फुट की ऊँचाई तक वनस्पति पाई जाती है लेकिन उत्तरी भाग में आर्कटिक वृत्त के पास पर्वत के पाद प्रवेश तक ही वनस्पति सीमित है। ६५ अंश उत्तरी अक्षांश के लगभग वनीय वनस्पति लुप्त हो जाती है। ६४ अंश उत्तरी अक्षांश से ४१ अंश उत्तरी अक्षांश के मध्य एक पठारी क्षेत्र है, जहाँ जल विभाजक उत्तर-पश्चिमी दिशा में फैला है। यहाँ विस्तृत, सम तथा दलदली घाटियाँ हैं। चोटियों की औसत ऊँचाई ३,००० फुट है। युंग तुम्प शिखर ४,१७० फुट ऊँचा है। इसश् क्षेत्र में बस्तियों का अभाव है।

मध्य यूराल
इसकी चौड़ाई लगभग १२५ किमी है। यहाँ लोहे, ताँबे और सोने की खाने हैं। मध्य यूराल की सीमा उत्तर में डेनेजकिन कामेन (४,९०८ फुट) से निर्धारित होती है। निम्न पठारी भाग से साइबेरिया के लिये सड़क जाती है। जलविभाजक १२४५ फुट की ऊँचाई पर पाया जाता है। मध्य यूरैल घने जंगलों से आच्छादित है। घाटियों में तथा निम्न ढालों पर उपजाऊ मिट्टी एवं घनी ग्रामीण बस्ती पाई जाती है।

दक्षिणी यूरैल
यह उत्तर-पूर्व तथा दक्षिण-पश्चिम में विस्तृत तीन समांतर शृंखलाओं में विभक्त है। मुख्य यूरैल पर्वत की शृंखला २,२०० फुट से २,८०० फुट ऊँची है। मंद ढालों पर अधिकतर जंगल हैं तथा निम्न भागों में चरागाह पाए जाते हैं। दक्षिण की ओर लगभग १,५०० फुट ऊँचा पठारी क्षेत्र है जिसमें नदियों की गहरी घाटियाँ पाई जाती हैं। यह क्षेत्र बोल्गा तक फैला है। यूराल पर्वत एक मोड़दार पर्वत है जिसमें तृतीय युग की चट्टानें पाई जाती हैं। यह पश्चिम में सिल्यूरियन, डिवोनी, कार्वोनी, परमियन तथा ट्रियासिक कल्प की परतों द्वारा ढँका हुआ है। इसमें कई समांतर मोड़ पाए जाते हैं।

श्रेणी:रूस के पर्वत
श्रेणी:यूरोप की पर्वतमालाएँ
हिन्दु कुश

हिन्दु कुश उत्तरी पाकिस्तान के विवादीत भाग से मध्य अफ़्ग़ानिस्तान तक विस्तृत एक ८०० किमी चलने वाली पर्वत शृंखला है। इसका सबसे ऊँचा पहाड़ पाकिस्तान के ख़ैबर-पख़्तूनख़्वा प्रान्त के चित्राल ज़िले में स्थित ७,७०८ मीटर (२५,२८९ फ़ुट) लम्बा तिरिच मीर पर्वत है।Himalaya, Michael Palin, Basil Pao, Macmillan, 2005, ISBN 978-0-312-34162-6, ... the solitary bulk of Tirich Mir, 25228 feet (7708 m), the highest mountain in the Hindu Kush ... हिन्दु कुश पामीर पर्वतों से जाकर जुड़ते हैं और हिमालय की एक उपशाखा माने जाते हैं। हिन्दु कुश का दूसरा सबसे ऊँचा पहाड़ नोशक पर्वत और तीसरा इस्तोर-ओ-नल है।Discover Afghanistan, Richard Spilsbury, The Rosen Publishing Group, 2012, ISBN 978-1-4488-6619-9, ... Highest Point: Noshak 24557 feet (7485 m) ...Joseph E. Murphy, Jr., 'The Ascent of Istor-o-Nal', American Alpine Journal, 1956, pp. 66-74. हिन्दु कुश पहाड़ों की अत्याधिक ऊँचाई के बावजूद इस शृंखला में बहुत से दर्रे हैं जिनसे इस शृंखला से लोगों का आना-जाना सदियों से बना हुआ है।World and Its Peoples , Marshall Cavendish, Marshall Cavendish, 2006, ISBN 978-0-7614-7571-2, ... In Pakistan, a separate range — the Hindu Raj — runs south of, and parallel to, the Hindu Kush. A series of high passes penetrates the Hindu Kush, which is less of a barrier to the movement of peoples than its great height might suggest ...

नाम
हिन्दु कुश पर्वतों को संस्कृत में 'ऊपरासेना' बुलाया जाता था। जब इस इलाक़े में सिकंदर की जीत हुई तो इन पर्वतों को यूनानी भाषा में 'कौकासोस इन्दिकोस' (Καύκασος Ινδικός, Caucasus Indicus) यानि 'भारतीय पर्वत' बुलाया जाने लगा।
 हिंदू-के-हत्यारा 
हिंदू कुश आम तौर पर इसका अनुवाद हिंदू के हत्यारे के रूप में किया जाता है। उन पहाड़ों में स्थित खतरनाक दर्रों के कारण।[a] ;[b] [c] ;[d] ;[e] , Quote: "(..) the Muslim Arabs also applied the name 'Khurasan' to all the Muslim provinces to the east of the Great Desert and up to the Hindu-Kush ('Hindu killer') mountains, the Chinese desert and the Pamir mountains".

 सन्दर्भ 

श्रेणी:हिन्दु कुश
श्रेणी:पर्वतमालाएँ
श्रेणी:पाकिस्तान की पर्वतमालाएँ
श्रेणी:अफ़्ग़ानिस्तान की पर्वतमालाएँ
श्रेणी:हिमालय की पर्वतमालाएँ
काउंटडाउन

काउंटडाउन एक किताब है। इसके लेखक अमिताव घोष है।

11 मई 1998 को भारत सरकार ने पोकरण से लगभग चालीस किलोमीटर दूर पाँच परमाणु उपकरणों का परीक्षण किया। सत्रह दिन बाद पाकिस्तान ने अपने स्वयं के परमाणु उपकरणों का परीक्षण किया। परीक्षणों के लगभग तीन महीने बाद, अमिताव घोष पोकरण क्षेत्र में गए, जिसके बाद उन्होंने रक्षा मंत्री के दल के रूप में कश्मीर का दौरा किया। वह काराकोरम पर्वत में सियाचिन ग्लेशियर भी गए, जहां भारतीय और पाकिस्तानी सैनिक 1983 से आग का आदान-प्रदान कर रहे हैं। घोष ने फिर पाकिस्तान और नेपाल की यात्रा की। उलटी गिनती (काउंटडाउन) आंशिक रूप से उपमहाद्वीप के सैकड़ों लोगों के साथ इन यात्राओं और बातचीत का परिणाम है।
काउंटडाउन
इन्हें भी देखें
 अमिताभ घोष
बाहरी कड़ियाँ
सन्दर्भ
मानचित्रावली

right|thumb|300px|मानचित्रावली पुस्तिका
मानचित्रों के संग्रह को मानचित्रावली या एटलस (Atlas) कहते हैं। मानचित्रावली में विश्व की भौगोलिक और राजनैतिक सूचनाएँ होती हैं किन्तु विश्व के विभिन्न भागों की सामाजिक, धार्मिक और आर्थिक, भाषाई जानकारियों वाले एटलस भी बनाए जाते हैं। अब तो धरती के अलावा अन्य ग्रहों के एटलस भी बनने लगे हैं। पहले एटलस केवल कागज पर आलेखित सूचना के रूप में होते थे किन्तु अब एलेक्ट्रॉनिक एवं अन्य स्वरूपों में भी एटलस उपलब्ध हैं।

 वर्गीकरण 
 उपयोग करने वाले समुदाय के आधार पर : स्कूल एटलस, सामान्य मानचित्रावली, विशिष्ट मानचित्रावली आदि
 विषय के आधार पर : राजनैतिक, आर्थिक, भूवैज्ञानिक, भाषाई आदि
 काल के आधार पर : ऐतिहासिक या समसामयिक एटलस

श्रेणी:मानचित्र
पूजा

पूजा अथवा पूजन किसी भगवान को प्रसन्न करने हेतु हमारे द्वारा उनका अभिवादन होता है। पूजा दैनिक जीवन का शांतिपूर्ण तथा महत्वपूर्ण कार्य है। यहाँ भगवान को पुष्प आदि समर्पित किये जाते हैं जिनके लिये कई पुराणों से छाँटे गए श्लोकों का उपयोग किया जाता है। वैदिक श्लोकों का उपयोग किसी बड़े कार्य जैसे यज्ञ आदि की पूजा में ब्राह्मण द्वारा होता है। सर्वप्रथम प्रथमपूज्यनीय गणेश की पूजा की जाती है।

 दैनिक पूजन विधि 

पूजन के मुख्य छ: प्रकार है--
 पंचोपचार (5 प्रकार) 
 दशोपचार (10 प्रकार)
 षोडशोपचार (16 प्रकार)
 द्वात्रिशोपचार (32 प्रकार)
 चतुषष्टि प्रकार (64 प्रकार)
 एकोद्वात्रिंशोपचार (132 प्रकार)
मानस पूजा को शास्त्रों में सबसे शक्तिशाली पूजा माना गया है। 

स्नान - सर्वप्रथम स्वयं स्वच्छ जल से स्नान करें तथा 'एक काँस के पात्र में जल लावें ध्यान रहे बिना स्नान किये व्यक्तियों से स्पर्श न हो तथा पानी लाते समय चप्पल आदि न पहनें। और उसे भगवान के समक्ष रख दें।पूजा की थाल - आचमनी पंचपात्र आदि एक थाली थाली काँस अथवा ताँबे की हो। में रखें तथा साँथ में पुष्प, अक्षत, बिल्वपत्र, धूप, दीप, नैवेद्य, चंदन आदि पूजा में उपयोगी वस्तुएँ रखें। इसे पूजा की थाली कहते हैं।पवित्रीकरण - आसन में बैठ कर पवित्रीकरण करें, अपने तथा पूजन के थाल पर जल सिंचन करें तथा पवित्रीकरण श्लोक बोलें।ध्यान - भगवान का ध्यान करें। गीताप्रेस गोरखपुर का नित्यकर्म पूजाप्रकाश नामक पुस्तक अति उपयोगी है।दैनिक पूजा उपक्रम - क्रम निम्नांकित हैं--ध्यानआवहनआसनपाद्यअर्घ्यआचमनीस्नान जल, दुग्ध, घृत, शर्करा, मधु, दधि, उष्ण जल।पंचामृत स्नान दुग्ध, दधि, घृत (घी), मधु, शर्करा को एक साँथ मिलाकर उससे स्नान करावें।शुद्धोदकस्नान शुद्ध जल से स्नान।वस्त्रचंदनयज्ञोपवीत (जनेऊ)पुष्पदुर्वा गणेश जी में दूबी अर्पित करें।तुलसी विष्णु में तुलसी।शमी शमीपत्र।अक्षत शिव में श्वेत अक्षत, देवी में रक्त (लाल) अक्षत, अन्य में पीत (पीला) अक्षत।सुगंधिद्रव्य इत्र।धूपदीपनैवेद्य प्रसाद।ताम्बूल पान।पुष्पांजलि मंत्रपुष्पांजलि।प्रार्थना'''

 सन्दर्भ 

श्रेणी:संस्कृति
श्रेणी:धर्म
योगी

right|thumb|200px|ध्यान में स्थित योगी की कांस्य प्रतिमा

योग को जानने वाला या योग का अभ्यास करने वाला योगी कहलाता है।

इन्हें भी देखें
नाथ सम्प्रदाय
योगसूत्र

श्रेणी:योग
मुनि

राग-द्वेष-रहित संतों, साधुओं और ऋषियों को मुनि कहा गया है। मुनियों को यति, तपस्वी, भिक्षु और श्रमण भी कहा जाता है। भगवद्गीता में कहा है कि जिनका चित्त दु:ख से उद्विग्न नहीं होता, जो सुख की इच्छा नहीं करते और जो राग, भय और क्रोध से रहित हैं, ऐसे निश्चल बुद्धिवाले मुनि कहे जाते हैं। वैदिक ऋषि जंगल के कंदमूल खाकर जीवन निर्वाह करते थे। 

जैन मुनि

thumb|दिगम्बर जैन आचार्य की प्रतिमा
जैन ग्रंथों में उन निग्रंथ महर्षियों को मुनि कहा गया है जिनकी आत्मा संयम में स्थिर है, सांसारिक वासनाओं से जो रहित हैं और जीवों की जो रक्षा करते हैं। जैन मुनि 28 मूल गणों का पालन करते हैं। वे अहिंसा, सत्य, अचौर्य, ब्रह्मचर्य और अपरिग्रह इन पाँच व्रतों तथा ईर्या (गमन में सावधानी), भाषा, एषणा (भोजन शुद्धि), आदाननिक्षेप (धार्मिक उपकरण उठाने रखने में सावधानी) और प्रतिष्ठापना (मल मूत्र के त्याग में सावधानी), इन पाँच समितियों का पालन करते हैं। वे पाँच इंद्रियों का निग्रह करते हैं, तथा सामायिक, चतुविंशतिस्तव, वंदन, प्रतिक्रमण, प्रत्याख्यान (त्याग) और कायोत्सर्ग (देह में ममत्व का त्याग) इन छह आवश्यकों को पालते हैं। वे केशलोंच करते हैं, नग्न रहते हैं, स्नान और दातौन नहीं करते, पृथ्वी पर सोते हैं, त्रिशुद्ध आहार ग्रहण करते हैं और दिन में केवल एक बार भोजन करते हैं। ये सब मिलाकर 28 मूल गुण होते हैं।

 सन्दर्भ 
 दशवैकालिक सूत्र; वट्टकेर, मूलाचार; हरिभद्र, अष्टकप्रकरण।

 इन्हें भी देखें 
 ऋषि
 ब्रह्मचर्य

श्रेणी:भारतीय संस्कृति
श्रेणी:जैन धर्म
सुपीरियर झील

200px|right|thumb|सुपीरियर झील एवं दूसरी संयुक्त झीलें 
सुपीरियर झील कनाडा-संराअमेरिका की सीमा पर स्थित एक झील है। यह विशाल झीलों में से एक है। 

सुपीरियर झील के उत्तर में कनाडा का ओण्टारियो प्रान्त और संराअमेरिका का मिनेसोटा राज्य हैं और दक्षिण में विस्कॉन्सिन और मिशिगन राज्य हैं। विशाल झीलो में यह क्षेत्रफल और आयतन दोनों ही में सबसे विशाल झील है। यह आकार की दृष्टि से विश्व की तीसरी और ताज़े पानी की सबसे बड़ी झील है। डुलुथ नगर इस झील पर स्थित है ।

श्रेणी:विश्व की झीलें
श्रेणी:उत्तर अमेरिका की झीलें
श्रेणी:संयुक्त राज्य अमेरिका की झीलें
श्रेणी:कनाडा की झीलें
ईरी झील

thumb|right|200px|ईरी झील एवं दूसरी महान संयुक्त झीलें

ईरी झील (Lake Erie), उत्तरी अमरीका की पाँच बड़ी झीलों में से चौथी सबसे बड़ी झील है। विश्व में यह दसवीं सबसे बड़ी झिल है। उत्तरी अमेरिका की झीलों में यह सबसे दक्षिणावली है तथा ह्यूरन तथा ओंटेरियो झीलों के मध्य स्थित है। इसके उत्तरी किनारे पर कनाड़ा की सीमा, दक्षिण-पूर्व में न्यूयार्क, पेनसिलवेनिया तथा ओहायो, पश्चिम में मिचिगन तथा ओहायो राज्यों की सीमा पड़ती है। इसकी अधिकतम लंबाई उत्तर-पूर्व से दक्षिण-पश्चिम तक २४५ मील, औसत चौड़ाई ५० मील (२८ से ५८ मील तक) तथा क्षेत्रफल ९,६०० वर्ग मील है। यह झील समुद्र की सतह से ५७३ फुट की उँचाई पर तथा ह्यूरन झील की सतह से ८ फुट नीचे है। इसके जल की अधिकतम गहराई २१० फुट, औसत गहराई १०० फुट है। इसमें डिट्रॉयट नदी मिलती है तथा ओंटेरियो झील को छोड़कर अन्य सभी बड़ी झीलों का जल इसमें आता है। इसके सिवाय उत्तर से ग्रैंड नदी, पश्चिम से मॉमी, संडस्की एवं ह्यूरन तथा दक्षिण से कुयाहोगा नदियाँ मिलती हैं। ईरी के जल का निकास नायागरा नदी के द्वारा होता है जो ओंटेरियो झील में गिरती है। ईरो झील बड़ी झीलों में से सबसे छिछली और यातायात के लिए भयावह है क्योंकि नायागरा जलप्रपात दिन प्रति पीछे की ओर हटता जा रहा है।

इस झील का व्यापारिक महत्त्व नहरों के निकल जाने से बहुत बढ़ गया है, जो पूर्व से पश्चिम जाने का मुख्य साधन हैं। नायागरा जलप्रपात के पास अटलांटिक सागर से सीधे आने में जलप्रपात के कारण जो असुविधा थी उसको वेलंड नहर दूर कर देती है। ईरी के तट पर सुंदर बंदरगाहों में बफैलो, ईरी, क्लीवलैंड, संडस्की तथा टोलेडो प्रमुख हैं, परंतु बड़े जहाजों के लिए उपयुक्त नहीं है।

श्रेणी:उत्तर अमेरिका की झीलें
श्रेणी:विश्व की झीलें
श्रेणी:संयुक्त राज्य अमेरिका की झीलें
श्रेणी:कनाडा की झीलें
मिशिगन झील

लेक मिशिगन अमरीका की सबसे बड़ी झीलों में से एक है। इसकी सीमाएँ अमरीका के चार प्रांतों इलिनाय, इंडियाना, विस्कांसिन एवं मिशिगन से लगती हैं। मिशिगन शब्द आरंभ में इसी झील के लिए किया जाता था जो ओजीबे भाषा का शब्द है जिसका मतलब होता है 'बहुत सारा पानी'। यह झील क्रोएशिया देश की भौगोलिक क्षेत्र से थोड़ा बड़ा है। 
 भूगोल 
thumb|left|200px|मिशिगन झील और दूसरी महान संयुक्त झीलें
लेक मिशिगन (43°30'ऊतर, 87°30'पश्चिम) बड़ी झीलों में से एक मात्र ऐसी झील है जो पूरी तरह अमरीकी सीमा के अंदर स्थित है बाकी दूसरी झीलों की सीमाएँ कनाडा से भी लगती हैं। इसका सतही क्षेत्रफल लगभग 22,400 वर्गमील है, जो इसे अमरीका की गैर खारे पानी की सबसे बड़ी झीलों में शुमार कराती है और दुनिया की पाँचवी सबसे बड़ी। यह झील 307 मील (494 किलोमीटर) लंबी और 118 मील (190 किलोमीटर) चौड़ी है और इसकी तटरेखा लगभग 1,640 मील (2,633 किलोमीटर) लंबी है। झील की औसत गहराई लगभग 279 फुट (85 मीटर) है जबकि अधिकतम गहराई 923 फुट है। 

 बड़े शहर 
कोई बारह मिलियन लोग इस झील के किनारे बसे हुए हैं। उत्तरी मिशिगन के कई छोटे शहर इस झील के किनारे बसे हैं और उनकी अर्थव्यवस्था पूरी तरह झील और उससे जुड़े पर्यटन पर टिका हुआ है। झील के किनारे तीस हजार से ज्यादा की आबादी वाले शहरों की सूची इस तरह है: 

इलिनाय
 शिकागो
 इवन्स्टन
 हाइलैंड पार्क
 नार्थ शिकागो 
 वाकीगनइंडियाना
 ईस्ट शिकागो
 गैरी 
 हैमंड
 मिशिगन सिटी 
 पोर्टेज मिशिगन
 हालैंड
 मस्कीगन
 सेंट जोसेफ
 बेंटन हार्बरविस्कांसिन
 ग्रीन बे 
 नोशा
 मेंटवोक 
 मिलवाकी
 रेसीन 

 कार फेरी 
मोटर वाहन चलाने वाले लेक मिशिगन को उसमें चलने वाले स्टीमर फेरी द्वारा पार कर सकते हैं। यहाँ मुख्य रूप से दो फेरियाँ चलती हैं जिनमें एसएस बैजर्स प्रमुख है जो मेंटवोक, विस्कांसिन से लुडिंग्टन, मिशिगन तक चलती है तथा दूसरी फेरी लेक एक्सप्रेस के नाम से जानी जाती है जो 2004 में शुरु हुई थी और मिलवाकी, विस्कांसिन से मस्केगोन, मिशिगन तक चलती है।

 द्वीप 
 बीवर आइलैंड -लेक मिशिगन 
 उत्तरी मेन्टाऊ द्वीप
 दक्षिणी मेन्टाऊ द्वीप
 वाशिंगटन द्वीप -विस्कांसिन
 राक द्वीप - विस्कांसिन

 पार्क 

 भू-पारिस्थितिकी 

 इन्हें भी देखें 
 इंडियाना ड्यून्स नेशनल लेकशोर
 ग्रैंड ट्रैवर्स बे
 हालैंड स्टेट पार्क
 ग्रैंड हेवन स्टेट पार्क
 हौफमास्टर स्टेट पार्क
 लुडिंग्टन स्टेट पार्क
 सिल्वर लेक स्टेट पार्क
 इलिनाय बीच स्टेट पार्क

 बाहरी कड़ियाँ 
 ईपीए का 'ग्रेट लेक्स ऐटलस
 Michigan लेक मिशिगन का डीएनआर नक्शा

श्रेणी:विश्व की झीलें
श्रेणी:संयुक्त राज्य अमेरिका की झीलें
श्रेणी:उत्तर अमेरिका की झीलें
अरल सागर

thumb|right|300px|1989 में अराल सागर (बाएं) और 2014 (दाएं)
अरल सागर  या अराल सागर (कज़ाख़: Арал Теңізі, उज़बेक: Orol dengizi, रूसी: Аральскοе мοре, ताजिक/फ़ारसी: दरिय (ओचा)-ए-खवारज़्म) मध्य एशिया में स्थित एक झील है जिसके बड़े आकार के कारण इसे सागर कहा जाता है, पर अब दिनोदिन इसका आकार घटता जा रहा है। स्थानीय भाषाओं में इसका शाब्दिक अर्थ है 'द्वीपों की झील', जो इस झील में एक समय पर दिखने वाले लगभग १५०० टापुओं के आधार पर नामांकित थी। सन् १९६० में सोवियत प्रशासन ने इसमें विसर्जित होने वाली दो नदियों - आमू दरिया और सिर दरिया को मरुभूमि सिंचाई के लिए विमार्गित करने का निर्णय लिया, जिसके बाद से अरल सागर घटा और तीन अलग-अलग भागों में बंट गया। इसके फलस्वरूप आने वाले ४० सालों में अराल सागर का ९० प्रतिशत जल खत्म हो गया तथा ७४ प्रतिशत से अधिक सतह सिकुड़ गई और इसका आकार १९६० के इसके आकार का सिर्फ १० प्रतिशत ही रह गया है।पर्यावरण ह्रास के 'कुख्यात प्रतीक' बनते जलस्रोत, संदीपसिंह सिसोदिया, वेबदुनिया हिन्दीthumb|left|1960–2014

 इतिहास 
thumb|230px|1960 में झील का आकार, इस मानचित्र में वर्तमान देशों की राजनैतिक सीमाएं दिखाई गई हैं। वे देश जिनसे भूमि द्वारा विसर्जित पानी इसमें आता है पीले रंग में दिखाए गए हैं।
एक समय इसका क्षेत्रफल लगभग ६८,००० वर्ग किलोमीटर था। इसके बाद सन् २००७ तक यह अपने मूल आकार के १० प्रतिशत पर आ गया है। पानी की लवणता में वृद्धि हो रही है और मछलियों का जीवन असंभव हो गया है। १९६० के बाद के दशकों में सूखे के कारण और पानी मोड़ने के लिए बनाई गई नहरों के कुप्रबंधन के चलते अराल सागर की तट रेखा में भी काफी कमी देखी गई, जहाँ बड़ी नौकाएँ चलती थीं, वहाँ रेगिस्तान नज़र आने लगा था। लेकिन इस सबके एवज़ में उज़बेकिस्तान दुनिया के प्रमुख कपास निर्यातकों में गिना जाने लगा है, जो एक समय सोवियत संघ की योजना थी।

 इन्हें भी देखें 
 आमू दरिया
 सिर दरिया
 काराकुम नहर

 सन्दर्भ 

श्रेणी:एशिया की झीलें
श्रेणी:मध्य एशिया की झीलें
श्रेणी:मध्य एशिया
श्रेणी:खारी झीलें
श्रेणी:एशिया की बन्द जलसम्भरीय झीलें
मानसरोवर

अधिक विकल्पों के लिए यहां जाएं - मानसरोवर (बहुविकल्पी)

मानसरोवर तिब्बत में स्थित एक झील है। हिन्दू तथा बौद्ध धर्म में इसे पवित्र माना गया है।

 भूगोल 
thumb|right|360px| मानसरोवर झील (दाएं)- इसके पश्चिम में राक्षसताल तथा उत्तर में कैलाश पर्वत है (उपग्रह द्वारा लिया गया चित्र)।
thumb|right|360px| मानसरोवर में स्नान करता हुआ भारतीय
यह झील लगभग 320 वर्ग किलोमाटर के क्षेत्र में फैला हुआ है। इसके उत्तर में कैलाश पर्वत तथा पश्चिम में राक्षसताल है। यह समुद्रतल से लगभग 4556 मीटर की ऊंचाई पर स्थित है। इसकी परिमिति लगभग 88 किलोमीटर है और औसत गहराई 90 मीटर।

 धार्मिक पहलू 
हिन्दू धर्म में इसे पवित्र माना गया है। इसके दर्शन के लिए हज़ारों लोग प्रतिवर्ष कैलाश मानसरोवर यात्रा में भाग लेते है। हिन्दू विचारधारा के अनुसार यह झील सर्वप्रथम भगवान ब्रह्मा के मन में उत्पन्न हुआ था। संस्कृत शब्द मानसरोवर, मानस तथा सरोवर को मिल कर बना है जिसका शाब्दिक अर्थ होता है - मन का सरोवर।
यहां देवी सती के शरीर का दांया हाथ गिरा था। इसलिए यहां एक पाषाण शिला को उसका रूप मानकर पूजा जाता है। यहां शक्तिपीठ है।

बौद्ध धर्म में भी इसे पवित्र माना गया है। एसा कहा जाता है कि रानी माया को भगवान बुद्ध की पहचान यहीं हुई थी।

जैन धर्म तथा तिब्बत के स्थानीय बोनपा लोग भी इसे पवित्र मानते हैं।

इस झील के तट पर कई मठ भी हैं।

सन्दर्भ

 बाहरी कड़ियाँ

 कैलाश मानसरोवर यात्रा (भारत चीन सीमा पुलिस)
 कैलास मानसरोवर यात्रा हर हिन्दू का लक्ष्य (देशबन्धु)
 शिव का धाम कैलाश मानसरोवर (वेबदुनिया)
 कैलाश-मानसरोवर यात्रा (वेबदुनिया)

श्रेणी:झीलें
श्रेणी:तिब्बत की झीलें
श्रेणी:एशिया की झीलें
श्रेणी:विश्व की झीलें
श्रेणी:पवित्र झीलें
ओण्टारियो झील

thumb|right|200px|ओण्टारियो झील (गहरे नीले में) एवं दूसरी विशाल झीलें

ओण्टारियो झील एक झील है। यह झील कनाडा-सं रा अमेरिका की सीमा पर स्थित विशाल झीलों में से एक है।

इस झील के उत्तर में कनाडा का ओण्टारियो प्रान्त है और दक्षिण में ओण्टरियो का नियाग्रा प्रायद्वीप और सं रा अमेरिका का न्यूयॉर्क राज्य। सभी विशाल झीलों में से इस झील का क्षेत्रफल सबसे कम है और यह एकमात्र झील है जो मिशिगन की सीमा से नहीं लगती।
इस झील के उत्तर से लॉरेंस नदी निकलती है जो की ग्रेट झीलों का पानी लेकर लॉरेंस की खाड़ी में डालती है और यह नदी विश्व का सबसे बड़ा नदीमुख बनाती है । जो की कृषि कार्य हेतु और मछली पालन हेतु लाभदायक है 

श्रेणी:विश्व की झीलें
श्रेणी:उत्तर अमेरिका की झीलें
श्रेणी:कनाडा की झीलें
श्रेणी:संयुक्त राज्य अमेरिका की झीलें
नटराज

right|thumbnail|200px|[ चोल शासकों के काल की शिव प्रतिमा नटराजरूप में जिसे मेट्रोपॉलिटिन कला संग्रहालय, न्यूयॉर्क सिटी में रखा गया है
नटराज शिवजी का एक नाम है उस रूप में जिस में वह सबसे उत्तम नर्तक हैं। नटराज शिव का स्वरूप न सिर्फ उनके संपूर्ण काल एवं स्थान को ही दर्शाता है; अपितु यह भी बिना किसी संशय स्थापित करता है कि ब्रह्माण्ड में स्थित सारा जीवन, उनकी गति कंपन तथा ब्रह्माण्ड से परे शून्य की नि:शब्दता सभी कुछ एक शिव में ही निहित है। नटराज दो शब्दों के समावेश से बना है – नट (अर्थात कला) और राज। इस स्वरूप में शिव कलाओं के आधार हैं। शिव का तांडव नृत्य प्रसिद्ध है।

 शिव के दो स्वरूप 
शिव के तांडव के दो स्वरूप हैं। पहला उनके क्रोध का परिचायक, प्रलयकारी रौद्र तांडव तथा दूसरा आनंद प्रदान करने वाला आनंद तांडव। पर ज्यादातर लोग तांडव शब्द को शिव के क्रोध का पर्याय ही मानते हैं। रौद्र तांडव करने वाले शिव रुद्र कहे जाते हैं, आनंद तांडव करने वाले शिव नटराज। प्राचीन आचार्यों के मतानुसार शिव के आनन्द तांडव से ही सृष्टि अस्तित्व में आती है तथा उनके रौद्र तांडव में सृष्टि का विलय हो जाता है। शिव का नटराज स्वरूप भी उनके अन्य स्वरूपों की ही भांति मनमोहक तथा उसकी अनेक व्याख्याएँ हैं। जो संसार में उपस्थित सभी कलाओं के देवता माने जाते है।

नटराज शिव की प्रसिद्ध प्राचीन मूर्ति के चार भुजाएँ हैं, उनके चारों ओर अग्नि के घेरें हैं। उनका एक पाँव से उन्होंने एक बौने(अकश्मा) को दबा रखा है, एवं दूसरा पाँव नृत्य मुद्रा में ऊपर की ओर उठा हुआ है। उन्होंने अपने पहले दाहिने हाथ में (जो कि ऊपर की ओर उठा हुआ है) डमरु पकड़ा हुआ है। डमरू की आवाज सृजन का प्रतीक है। इस प्रकार यहाँ शिव की सृजनात्मक शक्ति का द्योतक है। ऊपर की ओर उठे हुए उनके दूसरे हाथ में अग्नि है। यहाँ अग्नि विनाश का प्रतीक है। इसका अर्थ यह है कि शिव ही एक हाथ से सृजन करतें हैं तथा दूसरे हाथ से विलय। उनका दूसरा दाहिना हाथ अभय (या आशीष) मुद्रा में उठा हुआ है जो कि हमें बुराईयों से रक्षा करता है।

उठा हुआ पांव मोक्ष का द्योतक है। उनका दूसरा बाया हाथ उनके उठे हुए पांव की ओर इंगित करता है। इसका अर्थ यह है कि शिव मोक्ष के मार्ग का सुझाव करते हैं। इसका अर्थ यह भी है कि शिव के चरणों में ही मोक्ष है। उनके पांव के नीचे कुचला हुआ बौना दानव अज्ञान का प्रतीक है जो कि शिव द्वारा नष्ट किया जाता है। शिव अज्ञान का विनाश करते हैं। चारों ओर उठ रही आग की लपटें इस ब्रह्माण्ड की प्रतीक हैं। उनके शरीर पर से लहराते सर्प कुण्डलिनी शक्ति के द्योतक हैं। उनकी संपूर्ण आकृति ॐ कार स्वरूप जैसी दिखती है। यह इस बात को इंगित करता है कि ॐ शिव में ही निहित है।

वह ताण्डव नृत्य करते हें जिससे विश्व का संहार होता है।

श्रेणी:हिन्दू धर्म
श्रेणी:देवी देवता
एकलव्य

thumb|right|250px|गुरु द्रोण को गुरुदक्षिणा में अपना अंगुठा भेंट करते एकलव्य। एकलव्य महाभारत का एक पात्र है। वह राजा  हिरण्य धनु नामक निषाद के पुत्र थे। , एकलव्य का मूल नाम   अभिद्युम्न था।

एकलव्य को अप्रतिम लगन के साथ स्वयं सीखी गई धनुर्विद्या और गुरुभक्ति के लिए जाने जाते है। पिता की मृत्यु के बाद वह श्रृंगबेर राज्य के शासक बने। अमात्य परिषद की मंत्रणा से उनहोने न केवल अपने राज्य का संचालन किया , बल्कि निषादों की एक सशक्त सेना गठित कर के अपने राज्य की सीमाओँ का विस्तार किया।

महाभारत में वर्णित कथा के अनुसार एकलव्य धनुर्विद्या सीखने के उद्देश्य से द्रोणाचार्य के आश्रम में आये किन्तु निषादपुत्र होने के कारण द्रोणाचार्य ने उन्हें अपना शिष्य बनाना स्वीकार नहीं किया। निराश हो कर एकलव्य वन में चले गये । उ
उन्होंने द्रोणाचार्य की एक मूर्ति बनाई और उस मूर्ति को गुरु मान कर धनुर्विद्या का अभ्यास करने लगे । एकाग्रचित्त से साधना करते हुये अल्पकाल में ही वह धनु्र्विद्या में अत्यन्त निपुण हो गया। एक दिन पाण्डव तथा कौरव  गुरु द्रोण के साथ आखेट के लिये उसी वन में गये जहाँ पर एकलव्य आश्रम बना कर धनुर्विद्या का अभ्यास कर रहा था। राजकुमारों का कुत्ता भटक कर एकलव्य के आश्रम में जा पहुँचा। एकलव्य को देख कर वह भौंकने लगा। कुत्ते के भौंकने से एकलव्य की साधना में बाधा पड़ रही थी अतः उसने अपने बाणों से कुत्ते का मुँह बंद कर दिया। एकलव्य ने इस कौशल से बाण चलाये थे कि कुत्ते को किसी प्रकार की चोट नहीं लगी। कुत्ते के लौटने पर कौरव, पांडव तथा स्वयं द्रोणाचार्य यह धनुर्कौशल देखकर दंग रह गए और बाण चलाने वाले की खोज करते हुए एकलव्य के पास पहुँचे। उन्हें यह जानकर और भी आश्चर्य हुआ कि द्रोणाचार्य को मानस गुरु मानकर एकलव्य ने स्वयं ही अभ्यास से यह विद्या प्राप्त की है।

कथा के अनुसार एकलव्य ने गुरुदक्षिणा के रूप में अपना अँगूठा काटकर द्रोणाचार्य को दे दिया था। इसका एक सांकेतिक अर्थ यह भी हो सकता है कि एकलव्य को अतिमेधावी जानकर द्रोणाचार्य ने उसे बिना अँगूठे के धनुष चलाने की विशेष विद्या का दान दिया हो। कहते हैं कि अंगूठा कट जाने के बाद एकलव्य ने तर्जनी और मध्यमा अंगुली का प्रयोग कर तीर चलाने लगा। यहीं से तीरंदाजी करने के आधुनिक तरीके का जन्म हुआ। निःसन्देह यह बेहतर तरीका है और आजकल तीरंदाजी इसी तरह से होती है। वर्तमान काल में कोई भी व्यक्ति उस तरह से तीरंदाजी नहीं करता जैसा कि अर्जुन करता था।

 सन्दर्भ 

श्रेणी:महाभारत के पात्र
श्रेणी:हिन्दी विकि डीवीडी परियोजना
अंगुष्ठ

thumb|200px|अँगूठा, तीर द्वारा अंकित
thumb|200px|बंदर अपने सम्मुख अँगूठे के प्रयोग से आइसक्रीम पकड़े हुए
अंगुष्ठ या अँगूठा हाथ की अंगुलियों में से एक है।"Atlas of Clinical Gross Anatomy," Kenneth P. Moses, Pedro B. Nava, John C. Banks, Darrell K. Petersen; Elsevier Health Sciences, 2012, ISBN 9781455728909

 सम्मुख अँगूठा 
मानव जैसे कुछ प्राणियों में हाथ का अँगूठा मोड़कर अन्य उंगलियों की ओर लाया जा सकता है। यह सम्मुख अँगूठा (opposable thumb) वस्तुएँ पकड़ने और प्रयोग करने की क्षमता प्रदान करता है और नरवानर गण के प्राणियों के पनपने का और मानवीय सभ्यता का एक मूल कारण समझा जाता है।

 इन्हें भी देखें 
 उंगली

 सन्दर्भ 

श्रेणी:मानव शरीर
श्रेणी:उंगलियाँ
तर्जनी

thumb|200px|तर्जनी
अँगूठे के बाद वाली अंगुली का नाम तर्जनी है।"Atlas of Clinical Gross Anatomy," Kenneth P. Moses, Pedro B. Nava, John C. Banks, Darrell K. Petersen; Elsevier Health Sciences, 2012, ISBN 9781455728909 इसे बत उंगली भी कहा जाता है।

 इन्हें भी देखें 
 उंगली

 सन्दर्भ 

श्रेणी:मानव शरीर
श्रेणी:उंगलियाँ
मध्यमा

thumbnail|200px|right| मध्यमा
हाथ के बीच वाली अंगुली का नाम मध्यमा है।"Atlas of Clinical Gross Anatomy," Kenneth P. Moses, Pedro B. Nava, John C. Banks, Darrell K. Petersen; Elsevier Health Sciences, 2012, ISBN 9781455728909 इसे बीच की उंगली या बिचली उंगली भी कहा जाता है। पूर्व में इसको डैनी, डाइन، या डायन (यानी चुड़ैल) भी कहा जाता है एक अंधविश्वास की वजह से।

 इन्हें भी देखें 
 उंगली

 सन्दर्भ 

श्रेणी:मानव शरीर
श्रेणी:उंगलियाँ
अनामिका

अनामिका (अंगुली)
 अनामिका (कवयित्री)
 अनामिका (हिंदी कवयित्री)
 अनामिका (कविता संग्रह)
 द्वितीय अनामिका
फिल्म व धारावाहिक
 अनामिका (धारावाहिक) - सोनी का एक धारावाहिक जो 26 नवम्बर 2012 से 13 सितम्बर 2013 तक चला।
 अनामिका (1973 फ़िल्म)
कनिष्ठा

thumb|200px|कनिष्ठा
हाथ की सबसे छोटी उंगली का नाम कनिष्ठा है।"Atlas of Clinical Gross Anatomy," Kenneth P. Moses, Pedro B. Nava, John C. Banks, Darrell K. Petersen; Elsevier Health Sciences, 2012, ISBN 9781455728909 यह कान उंगली, छुंगलिया, या चिटली उंगली भी कहलाती है।

 इन्हें भी देखें 
 उंगली

 सन्दर्भ 

श्रेणी:मानव शरीर
श्रेणी:उंगलियाँ
वयान रम्पि आर्गावा

वयान रम्पि आर्गावा (१९५० -) इंडोनेशिया का पोतवलि मे सहायक नौसेनापति है| 

 जोराना 
 बहासाअ इन्दोनेशिया मे वकिल केपाला स्तफ़ ती अन इ ए अल - Tokohindonesia.com
लक्ष्मी नारायण मंदिर, दिल्ली

लक्ष्मी नारायण मंदिर बिड़ला मंदिर के नाम से भी जाना जाता है। भगवान विष्णु और देवी लक्ष्मी को समर्पित यह मंदिर दिल्ली के प्रमुख मंदिरों में से एक है। इसका निर्माण १९३८ में हुआ था और इसका उद्घाटन राष्ट्रपिता महात्मा गांधी ने किया था। बिड़ला मंदिर अपने यहाँ मनाई जाने वाली जन्माष्टमी के लिए भी प्रसिद्ध है।

इसके अलावा यहां नवरात्रि और दीपावली के समय भी काफी आयोजन किये जाते हैं। दीपावली पर मंदिर की साज सज्जा देखने लायक होती है।
 स्थापत्य 
इसके वास्तुशिल्प की बात की जाए तो यह मंदिर उड़ियन शैली में निर्मित है। मंदिर का बाहरी हिस्सा सफेद संगमरमर और लाल बलुआपत्थिर से बना है जो मुगल शैली की याद दिलाता है। मंदिर में तीन ओर दो मंजिला बरामदे हैं और पिछले भाग में बगीचे और फव्वारे हैं।

 इतिहास 
यह मंदिर मूल रूप में १६२२ में वीर सिंह देव ने बनवाया था, उसके बाद पृथ्वी सिंह ने १७९३ में इसका जीर्णोद्धार कराया। सन १९३८ में भारत के बड़े औद्योगिक परिवार, बिड़ला समूह ने इसका विस्तार और पुनरोद्धार कराया।

 मन्दिर 
मुख्य बरामदे में लक्ष्मी नारायण की भव्य मूर्ति स्थापित है। साथ ही मंदिर परिसर में भगवान शिव, गौतम बुद्ध और भगवान श्रीकृष्ण के मंदिर भी स्थित हैं।

 चित्र दीर्घा 

center|thumb|500px|लक्ष्मीनारायण मन्दिर के उद्घाटन के लिए पधारे गाँधीजी 

 बाहरी कड़ियाँ 

 मंदिर का आधिकारिक जालस्थल
 गांधीजी ने किया था बिड़ला मंदिर का उद्घाटन (प्रभासाक्षी)

 संदर्भ 

श्रेणी:दिल्ली के हिन्दू मंदिर
श्रेणी:दिल्ली के दर्शनीय स्थल
श्रेणी:विष्णु मंदिर
जामा मस्जिद, दिल्ली

thumb|जामा मस्जिद, दिल्ली (कॉमन्स पर निर्वाचित चित्र)
जामा मस्जिद दिल्ली में स्थित एक मस्जिद है। इसका निर्माण सन् 1656 में हुआ था। 

यह मस्जिद लाल पत्थरों और संगमरमर का बना हुआ है। लाल किले से महज 500 मी. की दूरी पर जामा मस्जिद स्थित है जो भारत की सबसे बड़ी मस्जिद है। इस मस्जिद का निर्माण 1650 में शाहजहां ने शुरु करवाया था। इसे बनने में 6 वर्ष का समय और 10 लाख रु.लगे थे। बलुआ पत्थर और सफेद संगमरमर से निर्मित इस मस्जिद में उत्तर और दक्षिण द्वारों से प्रवेश किया जा सकता है।

पूर्वी द्वार केवल शुक्रवार को ही खुलता है। इसके बारे में कहा जाता है कि सुल्तान इसी द्वार का प्रयोग करते थे। इसका प्रार्थना गृह बहुत ही सुंदर है। इसमें ग्यारह मेहराब हैं जिसमें बीच वाला महराब अन्य से कुछ बड़ा है। इसके ऊपर बने गुंबदों को सफेद और काले संगमरमर से सजाया गया है जो निजामुद्दीन दरगाह की याद दिलाते हैं।

left|250px|thumb|जामा मस्जिद, दिल्ली, 1852.

 दान
1948 के दौरान, हैदराबाद के निज़ाम मीर उस्मान अली खान को मस्जिद के ¼ मंज़िल की मरम्मत के लिए ₹ 75,000 का दान देने के लिए अनुरोध किया गया था। इसके बजाय निज़ाम ने ₹3लाख स्वीकृत किया, यह बताते हुए कि मस्जिद के बाकी 3/४ पुराना नहीं दिखना चाहिए।

thumb|left|जामा मस्जिद का उत्तर पूर्वी प्रवॆश द्वार, व उसकी सीढ़ियां.

thumb|left|275px|जामा मस्जिद की मीनार से गुम्बद का दृश्य

 चित्र दीर्घा 

 जामा मस्जिद के इमाम 
 शाह इस्माइल शहीद
 सैयद अब्दुल्लह बुखारी
 सैयद अहमद बुखारी
 (सैयद शाबान बुखारी) , १४ (14th) इमाम (२२ नवंबर २०१४ ) (22 november 2014) को बनाया गया /

 इन्हें भी देखें 

 इस्लामी स्थापत्यकला
 इस्लामी कला
 सहन

 टिप्पणी 

 सन्दर्भ 
 Jama Masjid (Delhi)page at India Image, the भारत सरकार Information portal.
 Jama Masjid, Delhi page at India Profile, a travel information site. 
 "Saudi offer to fix Delhi mosque" (BBC) accessed January 5
 http://news.google.com/newspapersid=u_MNAAAAIBAJ&sjid=RHkDAAAAIBAJ&pg=4765,1141957&dq=jama+masjid+largest+mosque

 बाहरी कड़ियाँ 

 
 Pictures of the Jama Masjid in Delhi
 Jama Masjid
 
 Satellite picture by Google Maps

श्रेणी:दिल्ली की इमारतें
श्रेणी:भारत में मस्जिदें
श्रेणी:दिल्ली के दर्शनीय स्थल
श्रेणी:१६५६ स्थापना
श्रेणी:मुगल वास्तुकला
श्रेणी:मस्जिदें